Bukhat a magyar cafeteriarendszer - Napi.hu
Bukhat a magyar cafeteriarendszer
Február 23-án hoz ítéletet az Európai Bíróság abban a kötelezettségszegési eljárásként indult perben, amelyet az Euró­pai Bizottság indított Magyarország ellen a cafeteriarendszer 2011-ben végrehajtott átalakítása miatt - írja a Népszabadság.
Napi.hu, 2016. január 9. szombat, 10:38
A béren kívüli juttatások piacát akkor három francia hátterű utalványforgalmazó társaság fedte le, mellettük az üdülési csekket forgalmazó alapítvány rúgott még labdába, s az öngondoskodást támogató programok, ezeket nem érintette az átalakítás.Újabb pofont kapott Magyarország - most a cafeteria miattAz Európai Bizottság szerint a magyar állam intézkedése súlyosan sérti a közösségi jogot, ezért 2014 áprilisában kötelezettségszegési eljárást indított hazánk ellen. Az indoklás szerint a kormány monopolhelyzetet teremtett, ami önmagában még akár megengedhető is lenne, ha megfelelő célokat szolgálna. A bizottság szerint azonban erről szó sincs. Az a kormányzati indok, amely szerint a juttatási rendszer nyereségét a szegény gyerekek nyaraltatására fordítják, nem elégséges. Ezt a célt más módon is támogathatja az állam. Az ügy egy év alatt az ­európai bíróság elé került - olvasható a Népszabadságban.A bíróság munkáját segítő főtanácsnok tavaly szeptemberben hozott indítványa szerint a kormány jogtalanul járt el. Bár a bíróság más ítéletet is hozhat február végén, ám az esetek többségében a főtanácsnoki indítvánnyal megegyező ítélet a jellemző. Ha így lesz, a kormánynak azonnal meg kell szüntetnie a jogsértő szabályozást.A piac értéke annak idején megközelítette a 200 milliárd forintot, ehhez jött az üdülési csekk révén nagyjából 40 milliárd forint.Váratlanul, 2011 decemberében, két ünnep között lépett hatályba az a jogszabály-módosítás, amely az egész piacot lényegében befagyasztotta. Kedvezményes adózás mellett csak az Erzsébet-utalvány nyújtása vált lehetségessé, s az üdülési csekket felváltotta a Széchenyi pihenő (Szép) kártya. Az egyéb utalványok csak magasabb adókulcs mellett voltak adhatók - további részletek a napilapban olvashatók.
európai bíróságerzsébet utalványcafeteria2016szép-kártyaeukötelezettségszegési eljárás
Kaiji, 2016.01.12 09:10
Szegény gyerek üdültetés, ekkora kamu szövegeket.
Sajknos már most is annyi szja, eho sújtja a juttatásokat, hogy egyre csak csökkennek. :/
rigolya, 2016.01.11 09:09
@reszeloaladar: Mi az innováció a cafeteria-rendszerben?
Szerintem a béren kívüli juttatásoknak csak törvényadta adóelőnyük van, amit a törvény el is vehet. Csak egy kiskapu, hogy ne kelljen ugyanannyi adót fizetni rájuk, mint a bérre. (Ez lenne valami innováció???)
reszeloaladar, 2016.01.11 01:53
Csak látnám a hozzáadott értéket és az innovációt, amit ezek a francia vállalkozások hoztak. Éss igen, a szegény gyerekek üdültetése nem lehet indok a francia cégek profitja ellen.
mirko, 2016.01.10 19:09
@rotaryfun: Egyetértek veled, nem érdekel a Bözsi, a szent Bözsi meg a többi sem. Pénzt kérek, szabadon elkölthető pénzt, nem a haverok bukszáját dagasztó ilyen-olyan keresztényáhítatos manókkal diszitett rusnya fecniket...
mirko, 2016.01.10 19:05
Még a cafetériánál is szélsőjobboldali lózungokon folyik a huzavona?
Báncsák a matyart, jajajajajajaj.......